Planificare strategică

Planificarea strategică este o activitate ce se realizează cu scopul de a stabili prioritățile, de a concentra energia și resursele, de a consolida procesele și a asigura faptul că membrii/ angajații/ voluntarii și alte părți interesate lucrează spre obiective comune, stabilesc un acord în legătură cu rezultatele dorite și evaluează și ajustează direcția organizației ca răspuns la un mediu în continuă schimbare. Propunem următoarele instrumente pentru a facilita un proces simplu și structurat pentru ca organizațiile să evalueze și să reflecteze asupra viziunii și misiunii lor și să planifice viitoarele schimbări legate de dezvoltarea lor. Instrumentele sunt adresate în principal persoanelor din echipa responsabilă cu dezvoltarea (organ de guvernanță, echipa executivă), dar trebuie aplicate tuturor membrilor/ personalului / voluntarilor pentru a obține o viziune comună asupra organizației.

Pași pentru planificare strategică 

1. Stabiliți baza - definiți procesul, bugetul, persoana(ele) responsabilă(e)
Definiți procesul: Care este cel mai simplu și mai realist mod în care puteți realiza planificarea strategică? Care vor fi pașii concreți? Care va fi intervalul de timp și resursele necesare?
Definiți bugetul: Care este bugetul pe care îl puteți aloca procesului? Care sunt elementele bugetare specifice care ar putea fi incluse? (de exemplu, taxa pentru facilitatorul extern, costurile pentru staff retreat, etc.)
Definirea persoanei responsabile: Cine va fi responsabil de procesul de planificare strategică?

2. Definiți contextul
a. Analiza PESTEL - Pentru a realiza orice activitate strategică, este necesar să ajungeți la o înțelegere comună despre ceea ce se întâmplă în mediul în care lucrați. Analiza PESTEL este un instrument folosit pentru a analiza factorii de macro-mediu (mediu extern) care au un impact asupra unei organizații. Utilizați șablonul de mai jos și completați-l.
b. Analiza SWOT - Rezultatele analizei PESTEL pot fi utilizate în continuare pentru a identifica amenințarile (threats) și punctele slabe (weaknesses) în cadrul analizei SWOT. Folosiți modelul de mai jos și completați-l.
c. Analiza actorilor interesați. Pentru a avea o imagine de ansamblu realistă asupra dezvoltării organizației, este important să solicitați opinia părților interesate. Pentru aceasta pot fi efectuate interviuri, focus grupuri, trimiterea de chestionare. Câteva întrebări care pot fi incluse în aceste instrumente sunt:
· Puteți descrie care este relația dvs. cu organizația (dacă este cazul)? 
· Ce știți despre organizație și activitățile sale?  
· Puteți evidenția câteva din realizările organizației? Trebuie să se îmbunătățească ceva organizația? 
· Puteți identifica amenințări pentru organizație?
· Ce s-ar întâmpla dacă organizația n-ar mai exista? 
· Doriți să mai adaugați ceva?

3. Revizuirea viziunii și misiunii
Exercițiu pentru viziune
Pasul 1: Luați-vă câteva minute pentru a răspunde la următoarele întrebări: Ce visăm să devenim dacă toate resursele ar fi disponibile? Cum arată lumea ideală pentru noi? 
Pasul 2: Discutați/ împărtășiți răspunsurile în cadrul organizației și extrageți cuvintele cheie care sunt comune mai multor persoane. 
Pasul 3: Scrieți o afirmație folosind cuvintele cheie

Exercițiu pentru misiune
Pasul 1: Luați-vă câteva minute pentru a răspunde la următoarele întrebări: Ce acțiuni întreprindem? Pentru cine facem aceste acțiuni? De ce facem aceste acțiuni? 
Pasul 2: Discutați/ împărtășiți răspunsurile în cadrul organizației și extrageți cuvintele cheie care sunt comune mai multor persoane. 
Step 3: Scrieți o afirmație folosind cuvintele cheie

Completați tabelul de mai jos, pe baza exercițiilor de mai sus:
	
	Actual
	(posibil) Nou

	Viziunea
	



	

	Misiunea 
	


	




Exercițiu pentru valori
1. Solicită o listă de cinci până la șapte valori de bază de la fiecare membru/ angajat/ voluntar.
2. Îmbină listele combinând valorile listate de mai multe ori.
3. Reunește grupul pentru a discuta lista obținută.
4. Revizuiți și modificați până când ați generat o listă finală de valori.
5. După ce aveți lista voastră de valori organizaționale, comunicați-le în interiorul și exteriorul organizației.

Care sunt valorile organizației? - adaugă/ elimină rânduri dacă este necesar
	


	


	




De ținut minte:
- Creați fraze, nu doar simple cuvinte.
- Faceți valorile specifice. 
- Comunicați/ Împărtășiți valorile în cadrul și în exteriorul organizației.
- Lista valorilor ar trebui să conțină între trei și cinci. 

4. Stabilirea priorităților strategice
Pe baza evaluării generale, care sunt prioritățile strategice ale organizației?
______________________________________________________________________________________________________________________________________________________________________________________________________________________________________________________

5. Scrieți obiectivele strategice
Care sunt obiectivele strategice? Formulați cel puțin un obiectiv pentru fiecare prioritate. Obiectivele strategice nu trebuie să fie SMART!

6. Operaționalizați
Completați modelul următor de plan strategic

*adaugă/ elimină rânduri dacă este necesar

